Domača naloga za tim na šoli

1. List Viri, ideje in akcija – ocenite sebe (s številkami od 0 do 5), kje ste močni in kje ste manj močni. Navedite dokaze, zakaj se tako vrednotite.
2. O vseh teh veščinah izmenjamo v aktivu svoja mnenja, kako posamezne aktivnosti izvajamo na šoli. Našteti moramo nabor dejavnosti, s katerimi podpiramo učence npr. pri finančni pismenosti …
3. Napišemo raziskovalno vprašanje (definicijo le-tega najdete v priloženem PP) za naš projekt Bralni kotički.

Za vsak slučaj lahko imamo še vprašanje za Časovno banko.

Morda si vsak zase naredi nekaj zapisov in se o vsem pogovorimo po počitnicah, vzemimo si več časa in naredimo skupne zapise kar takrat.

Moja naloga vam: zapišite še nekaj svojih idej, česa bi se lahko lotili na naši šoli v sklopu Podjetnosti. Pomislimo, kaj bi bilo primerno za naše učence in naše okolje, pa tudi na to, kako bi izboljšali, dopolnili, nadgradili že obstoječe. Da bo za vse pouitivno oz. da dosežemo Win – Win situacijo.

Na naslednji strani vam predstavljam svoje ideje, ki se bodo verjetno še namnožile …

Ideje za izvajanje dejavnosti v projektu Pogum

* **BRALNI KOTIČEK**

Spomladi prinesemo nove knjige, dodelamo nove police, na steni pripravimo prostor za teme: pisatelj na šoli, literarni natečaji, prebral sem …

S pomočjo UKM (in našo knjižničarko) zaženemo projekt obnavljanja/vzdrževanja novih starih knjig – knjige se ne mečejo stran).

Prostoru bi dodali tudi velike črke kot simbol branja, pisanja, govorjenja (TIT, LUM).

Morda bi v naslednjem letu imeli kot interesno dejavnost Bralne urice.

Področja, ki bi jih pokrili s tem projektom:

* Kulturno
* Socialno
* Medgeneracijsko povezovanje – k sodelovanju bi povabili tudi starše in ostale občane v okolici
* Trajnostni razvoj – obnavljanje in ohranjanje starih knjig
* **DRAMSKA SKUPINA (najmanj ena, dobrodošli dve)**

Pripravimo igro, sceno, kostume …

Igramo tudi zunaj šole (s pomočjo konzorcijskega partnerja), igra je narejena tako, da lahko del le-te uporabimo za različne priložnosti, proslave, obiske, gostovanja …

Prijavimo se na Linhartovo srečanje;

V naslednjem šolskem letu delamo nadgradnjo obstoječe igre.

Področje:

* + Kulturno (dramska igra)
	+ Socialno (sodelovanje z lokalno skupnostjo)
	+ Trajnostni razvoj in medgeneracijsko povezovanje (ustvarjanje scene in kostumov, predelava, reciklaža … s pomočjo odraslih, staršev, učiteljev, zunanjih sodelavcev …).
* **JAZ SE PREDSTAVIM (tujci, priseljenci)**

Delavnice in druženje s tujci in priseljenci, prav tako z njihovimi starši.

Spoznavali bi njihov jezik, kulturo, šport, kulinariko …

Na delavnicah bi s pomočjo učiteljev učenci naredili predstavitev svoje države, jezika, prepričanj, navad … in to predstavili ob določeni priložnosti učencem na šoli (ne samo v razredu, tudi širše).

S tem bi bogatili sebe, svoje védenje in znanje o otrocih, ki so pri nas v šoli, ji dali določeno vlogo in se jim tudi lažje približali, našli načine, kako jih čim uspešneje vpeljati v našo kulturo.

Področje: vključujoča šola

* **ŠAHOVSKI KOTIČEK**

Uredimo kotiček na hodniku z mizicami za šah, na steno napišemo pravila igre, morda tudi učenci prinesejo svoj šah, na kakšnem dnevu dejavnosti vsak razred izdeluje šahovske figure … ustvarimo veliki šah na tleh (šahovsko polje), po katerem lahko hodimo in pri krožku izdelajo velike figure.

* **IZMENJAVA OBLAČIL IGRAČ IN/ALI KNJIŽNICA REČI**

Pri izmenjavi bi imeli sistem, koliko stvari prineseš jih tudi odneseš.

Pri knjižnici reči bi izposojali praktične stvari, npr.: svinčnike, peresnice, šivalni pribor … kar pač bi učenci kje kdaj potrebovali, pa trenutno nimajo.

* **USTVARJALNA ŠOLA (šola, s katero bi se otroci igrali)**

Poglejte na PP o Ljubljani 91. slide, kjer obstaja takšen vrtec. Stvari na hodniku, v razredu, zunaj šole … s katerimi se otroci igrajo in so istočasno ustvarjalne in tudi uporabne. To bi morali bolj raziskati.

Mojca Andrej